OpenLLM-France/wikimedia huggingface dataset:
# Cinema social

El cinema social fa referència a un gènere cinematogràfic que utilitza el cinema com a medi per a la crítica i denúncia de problemàtiques socials. Les obres que agrupa són aquelles que pretenen la intervenció i transformació social, on s'inclouen tant pel·lícules documentals com obres de ficció. En tots els casos, es tracta d'obres cinematogràfiques que s'alimenten de la realitat per incidir críticament en ella. Se’n diu que els realitzadors que s'emmarquen en el cinema social pensen al mateix com un medi i no com un fi en si mateix; fent de l'audiovisual una expressió del seu compromís social.

## Origen del concepte

Si bé el cinema va abordar problemàtiques socials des dels seus inicis, el concepte de "cinema social" va ser popularitzat pel periodista i historiador del cinema espanyol José María García Escudero en el seu llibre Cine social de l'any 1958.

## Festivals i mostres dedicades al cinema social

* Festival de Cine Social de Concordia, a l'Argentina
* Festival Internacional De Cine Social Castilla-La Mancha, a Espanya
* Festival de Cine Social y Antisocial (FECISO), a Chile
* Mostra de Cine Social Ciudad de Alcoy, a Espanya
* Mostra de Documentales y Cine Social "La Imagen del Sur", a Espanya
* Mostra de Cine Social i Solidari, Colmenar Viejo, Espanya
* Mostra de Cine social organitzada per Cáritas y la Fundación Proclade, a Espanya
* CLAM, Festival Internacional de Cinema Social de Catalunya

## Pel·lícules destacades

* El gran dictador (1940), de Charles Chaplin
* El color púrpura (1985), de Steven Spielberg
* La lengua de las mariposas (1999), de José Luis Cuerda
* Ser y tener (Être et avoir) (2002), de Nicolas Philibert
* Roma (película de 2018), de Alfonso Cuarón

## Referències

* ↑ Social, Cine. «CINESOCIAL: ¿POR QUE CINE SOCIAL?». [Consulta: 8 desembre 2020].
* ↑ «Cine social», 22-02-2014. Arxivat de l'original el 2014-02-22. [Consulta: 8 desembre 2020].
* ↑ Error: hi ha títol o url, però calen tots dos paràmetres.«». [Consulta: 8 desembre 2020].
* ↑ «Feciso» (en espanyol europeu). [Consulta: 8 desembre 2020].
* ↑ «V MUESTRA DE CINE SOCIAL Y SOLIDARIO: DERECHO AL TRABAJO.» (en espanyol europeu), 15-01-2013. [Consulta: 8 desembre 2020].
* ↑ Jesuitas, Ampa. «ANPA Jesuitas Vigo : VI Muestra de Cine social organizada por Cáritas y la Fundación Proclade», 02-02-2014. [Consulta: 8 desembre 2020].
* ↑ «CLAM, Festival Internacional de Cinema Social de Catalunya». [Consulta: 8 desembre 2020].

## Enllaços externs

* El cine social dels últims anys. Arxivat el 22 de febrer del 2014 a la Wayback Machine.
* La butaca Indignada (Facebook)
# Chlorurus rhakoura

Chlorurus rhakoura és una espècie de peix de la família dels escàrids i de l'ordre dels perciformes.

## Morfologia

Els mascles poden assolir els 44,2 cm de longitud total.

## Distribució geogràfica

Es troba a Sri Lanka.

## Referències

* ↑ Swainson W. 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448.
* ↑ BioLib
* 1 2 FishBase (anglès)
# Txomin Peillen

Txomin Peillen (18è districte de París, 17 de novembre de 1932 - Kanbo, 9 de desembre de 2022) fou un escriptor en èuscar.
Primer va ser professor de biologia i després de llengua basca, i després va ser catedràtic emèrit. Va escriure en èuscar sobre diversos temes, entre ells d'etnologia, idiomes, humor, fantasia, política, novel·les policíaques i erotisme.

## Obres
### Narrativa

* Ale gorriak (2001, Hiria)
* Ale berdeak (2001, Dakit argitaldaria)

### Novel·la

* Gauaz ibiltzen dana (1967, Itxaropena)
* Itzal gorria (1972, Itxaropena): Berrargitalpena Hiria 2000 lapurtera klasikotik euskara batura
* Gatu beltza (1973, Gero)
* Atxorra eta altximia (1982, Hordago)
* Aldjezairia askatuta (1982, Hordago)
* Aintza txerriari! (1986, Elkar)
* Kristina Bolsward (1991, Leopoldo Zugaza): Berrargitalpena Hiria 2001
* Alarguntsa beltza (2001, Hiria)

### Assaig

* Jusef Egiategiren lehen liburia (1785) (1983, Euskaltzaindia)
* Bizidunak haurren eta helduen heziketan (1995, Etor)
* Euskaldunen ingurugiroan (espazioa eta denbora) (2001, Dakit argitaldaria)
* Bosquejos vasco-uruguayos (2003, dakit argitaldaria)
* Baloreak Euskal Herrian eta beste gizarteetan (2005, Utriusque Vasconiae)

### Poesia

* Mende joanaz (2003, Maiatz)

### Literatura per a joves

* Errotaria Errege (1979, Hordago)
* Buffalo Billen abentura (1979, Hordago)
* Mirko printzea (1979, Hordago)

### Dibulgació

* Agur Zuberoa (2001, Biba Xiberua! Ekimena Urretxu Zumarraga)

### Autobiografia

* Paristar euskaldun bat (ni... neu) (1987, Elkar)

### Etnologia

* Animismua Zuberoan (1985, Haranburu)
* Allande Elixagari ligiarraren ixtorioak (1985, Haranburu)
* Zuberoako itzal-argiak (euskarazko jakilegoak) (1988, Elkar)
* Herri-sendakuntza eta sendagingoa Zuberoan (1998, Joxe Miel Barandiaran Fundazioa)

## Enllaços externs

* (basc) Txomin Peillen literaturaren zubitegian
* (basc) Txomin Peillen dakit argitaldariaren web orrian Arxivat 2010-12-06 a Wayback Machine.
# Bellator militaris

Bellator militaris és una espècie de peix pertanyent a la família dels tríglids.

## Descripció

* Fa 12,5 cm de llargària màxima.
* Els mascles tenen les dues primeres espines dorsals molt llargues (arriben fins a la punta de la cua).

## Hàbitat

És un peix marí, demersal i de clima subtropical (37°N-20°N) que viu entre 40-110 m de fondària.

## Distribució geogràfica

Es troba a l'Atlàntic occidental: des de Carolina del Nord fins al sud de Florida, el nord del Golf de Mèxic i Yucatán (Mèxic).

## Observacions

És inofensiu per als humans.

## Referències

* ↑ Catalogue of Life (anglès)
* 1 2 3 4 FishBase (anglès)
* ↑ Robins, C.R. i G.C. Ray, 1986. A field guide to Atlantic coast fishes of North America. Houghton Mifflin Company, Boston, Estats Units. 354 p.
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.
* ↑ Lowe-McConnell, R.H., 1962. The fishes of the British Guiana continental shelf, Atlantic coast of South America, with notes on their natural history. J. Linn. Soc. Zool. (Londres) 44(301):667-700.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1980. A list of common and scientific names of fishes from the United States and Canada. Am. Fish. Soc. Spec. Publ. (12)1-174.
* ↑ Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* ↑ Smith, W.L. i W.C. Wheeler, 2006. Venom evolution widespread in fishes: a phylogenetic rode map for the bioprospecting of piscine venoms. J. Hered. 97(3):206-217.

## Enllaços externs

* AQUATAB
# Laureano Olivares

Laureano Alberto Olivares Pompa (Caracas, 16 de setembre de 1978) és un actor veneçolà.

## Carrera

Olivares comença la seva carrera artística a l'edat de 14 anys, de la mà de la seva mestra, la reconeguda directora Elia Schneider, protagonitzant al costat de Gledys Ibarra la pel·lícula Sicario, amb el qual va tenir l'oportunitat de viatjar a diversos festivals internacionals de cinema. Així dona inici a una llarga trajectòria en pantalla gran, convertint-se en un dels principals actors d'aquesta indústria a Veneçuela.
La seva experiència teatral inclou obres com a Diversos perversos, Los ángeles terribles, Hombres de azul, Sueño de una noche de verano i El padre. També ha participat a telenovel·les.

## Filmografia
### Telenovel·les

| Any | Títol | Paper |
| 2002 | Mi gorda bella | Antonio Martínez "Caregato" i Eduardo Martínez Heredia"Careperro" |
| 2006-2007 | Ciudad Bendita | Julio Augusto "Cachete" Sánchez |
| 2007-2008 | Arroz con leche | Octavio Herrera |
| 2008-2009 | ¿Vieja yo? | Alberto "El Topo" Sánchez |
| 2009-2010 | Tomasa Tequiero | Ramón Tequiero Jaramillo Montiel |
| 2010 | La mujer perfecta | Yerson Pájaro |
| 2013 | Las Bandidas | Remigio |
| 2014 | La virgen de la calle | Camacho |
| 2016 | Piel salvaje | Roberto |
| 2017 | Para verte mejor | Rafael Tadeo |

### Pel·lícules

| Any | Títol | Paper |
| 1994 | Sicario | Jairo Mejías |
| 1997 | La vida del otro | Mariano "Marianito" |
| 1999 | Huelepega: Ley de la calle | "El Pelao" |
| 2000 | Oro Diablo | Cae |
| 2002 | El Don | Antonio Caicedo |
| 2004 | Punto y raya | Carrasco |
| 2005 | El Caracazo | Juan Herrera |
| 2007 | Postales de Leningrado | Teo |
| 2010 | La hora cero | "El Buitre" |
| 2011 | El rumor de las piedras | "El Fauna" |
| 2007 | La clase | Yuri |
| 2013 | Esclavo de Dios | Tarik |
| 2013 | El regreso | Juan |
| 2014 | Solo | Tomás |
| 2014 | Las caras del Diablo 2 | Crisóstomo |
| 2016 | Tamara | Oficial TSJ |
| 2015 | Muerte Suspendida | Jairo |

## Referències

* ↑ Laureano Olivarez: “No sabemos cuándo será ‘El último día’ de nuestras vidas”, El Universal, 1 de setembre de 2020
* ↑ Los detalles de la agresión de Laureano Olivares a un reportero, Venezuala al día, 24 de febrer de 2017
# Ctesifont (orador)

Ctesifont (grec antic: Κτησιφῶν, llatí: Ctesiphon), fill de Leòstenes d'Anaflist, fou un orador atenès que va viure al segle iv aC.
L'any 336 aC va proposar que es concedís una corona d'or a Demòstenes pels serveis que havia prestat a Atenes. Èsquines, rival de Demòstenes, va iniciar l'any 330 aC un judici contra Ctesifont per haver fet aquesta proposta, i el va atacar amb un discurs anomenat Contra Ctesifont. Demòstenes es va defensar a ell mateix a Ctesifont en el discurs Sobre la corona, on va guanyar a Èsquines.

## Referències

* ↑ «Ctesifont (orador)». Gran Enciclopèdia Catalana. Barcelona: Grup Enciclopèdia Catalana.
* ↑ «Ctesifont (orador)». Gran Enciclopèdia Catalana. Barcelona: Grup Enciclopèdia Catalana.
* ↑ 1.Ctesiphon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 900
# Castleblayney

Castleblayney (en gaèlic irlandès Baile na Lorgan, antigament Caisleán Mathghamhna) és una vila d'Irlanda, al comtat de Monaghan, a la província de l'Ulster. Es troba al costat de la frontera amb el comtat d'Armagh i en la carretera N2 de Dublín a Derry.

## Geografia

La vila es troba al cor del típic drumlin de l'Ulster meridional Sud i al marge occidental del Llac Muckno, el llac més gran al comtat de Monaghan. El riu Fane flueix cap a l'est del llac fins al mar d'Irlanda a Dundalk al comtat de Louth. Com suggereix el nom irlandès del llac, "el lloc on els porcs neden", la zona s'associa a Black Pig's Dyke (també conegut localment en parts dels comtats de Cavan i Monaghan com el Cuc de la Rasa), antic límit de l'Ulster durant l'edat de ferro.

## Història

La ciutat té el seu origen en la conquesta anglesa de l'Ulster gaèlic durant la Guerra dels Nou Anys (1583-1601). El 1611 la corona va expropiar les terres als cabdills MacMahon i les entregà a Sir Edward Blayney de Montgomeryshire (Gal·les), a qui nomenà baró de Monaghan. Hi construí un castell i va portar colons anglesos i hugonots francesos. La colonització, la industrialització, el sistema d'escoles en anglès i la Gran Fam Irlandesa van acabar amb la cultura gaèlica a la zona, tot i que la llengua irlandesa, tot i que alguns ancians encara la parlaven a principis del segle xx. El castell fou utilitzat com a guarnició de l'Exèrcit Britànic durant la Guerra Angloirlandesa.

## Agermanaments

* Nogent-sur-Vernisson

## Personatges

* Eoin O'Duffy

## Enllaços externs

* Pàgina de l'Ajuntament
# Faucaria nemorosa

Faucaria nemorosa, és una espècie de planta suculenta que pertany a la família de les aïzoàcies. És originària de Sud-àfrica.

## Descripció

Faucaria nemorosa és una petita planta suculenta perennifòlia que forma rosetes suculentes i fulles de fins a 5 cm de llargada.
Les flors són grogues fins a 4 cm de diàmetre i es produeixen des de finals de la tardor fins a l'hivern. Les flors només s'obren a plena llum del Sol.

## Distribució i hàbitat

Faucaria nemorosa creix entre a una altitud dels 400 i 900 metres i creix concretament a la província sud-africana del Cap Oriental.

## Taxonomia

Faucaria nemorosa va ser descrit per L.Bolus ex-L.E.Groen i publicat a 'Succulenta (Netherlands)' 73: 41 (1994).

### Etimologia

Faucaria: nom genèric que deriva de la paraula fauces = "boca" en al·lusió a l'aspecte de boca que tenen les fulles de la planta.
nemorosa: epítet llatí que significa "gruixut".

## Vegeu també

* Característiques de les aïzoàcies

## Referències

* ↑ Faucaria nemorosa a PlantList
* 1 2 «Faucaria nemorosa» (en anglès). [Consulta: 4 maig 2021].
* ↑ «Faucaria nemorosa». Conservatori i Jardí Botànic de Ginebra: Flora africana subapartat Ecologia i distribució. [Consulta: 7 maig 2018].
* ↑ «Faucaria nemorosa». Sanbi.org. South African National Biodiversity Institute. [Consulta: 8 maig 2018].
* ↑ «Faucaria nemorosa». Ipni.org. International Plant Names Index. [Consulta: 7 maig 2018].
* ↑ http://www.winternet.com/~chuckg/dictionary/dictionary.126.html

## Bibliografia

* Dold, T. and Hammer, S. 2001. Notes on the Faucaria from the forest: Faucaria nemorosa L.Bolus ex L.E.Groen. Aloe 38(1-2):37-38.
* Groen, L.E. and van der Maesen, L.T.G. 1999. Revision of the genus Faucaria (Ruschioideae: Aizoaceae) in South Africa. Bothalia 29(1):35-58.
* Raimondo, D., von Staden, L., Foden, W., Victor, J.E., Helme, N.A., Turner, R.C., Kamundi, D.A. and Manyama, P.A. 2009. Red List of South African Plants. Strelitzia 25. South African National Biodiversity Institute, Pretoria.
* Victor, J.E. and Dold, A.P. 2003. Threatened plants of the Albany Centre of Floristic Endemism, South Africa. South African Journal of Science 99:437-446.

## Enllaços externs

* Imatges a www.succulentguide.com
* http://www.tropicos.org/Name/50185568
# Chionomys roberti

Chionomys roberti és una espècie de mamífer rosegador de la família dels cricètids. Viu a l'Azerbaidjan, Geòrgia, Rússia i Turquia. Es tracta d'un animal semiarborícola. S'alimenta de fulles de falgueres, Sambucus i rododendre. El seu hàbitat natural són les zones mèsiques situades arran dels rierols i rius de muntanya. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del col·leccionista francès Alphonse Robert.

## Referències

* ↑ Kryštufek, B.; Bukhnikaixvili, A.; Sozen, M.; Isfendiyaroglu, S. Chionomys roberti. UICN 2008. Llista Vermella d'espècies amenaçades de la UICN, edició 2008, consultada el 5 abril 2016.
* ↑ Beolens, Bo; Watkins, Michael; Grayson, Michael. The Eponym Dictionary of Mammals (en anglès). The Johns Hopkins University Press, 2009, p. 343. ISBN 978-0801893049.
# Chions

Chions (friülà Cjons) és un municipi italià, dins de la província de Pordenone. L'any 2007 tenia 5.132 habitants. Limita amb els municipis d'Azzano Decimo, Cinto Caomaggiore (VE), Fiume Veneto, Pramaggiore (VE), Pravisdomini, San Vito al Tagliamento i Sesto al Reghena.

## Administració

Llista d'alcaldes :
| Període | Identitat | Partit |
| 2004- | Fabio Santin | Llista cívica |
# Chris Anker Sørensen

Chris Anker Sørensen (Hammel, 5 de setembre de 1984 - Zeebrugge, 18 de setembre de 2021) fou un ciclista danès, professional des del 2007 fins al 2018.
El 2008 va prendre part en els Jocs Olímpics de Pequín en la cursa en ruta en què acabà 12è de la classificació general, a 22" de Samuel Sánchez.
En el seu palmarès destaca la victòria en la 8a etapa del Giro d'Itàlia de 2010, amb final al Terminillo. El 2015 es proclamà Campió de Dinamarca en ruta.
Una vegada retirat passà a exercir tasques de comentarista esportiu a la TV 2. El 18 de setembre de 2021 va morir després que fos atropellat per una furgoneta a Zeebrugge mentre anava en bicicleta el dia previ a l'inici del Campionat del Món de carretera del 2021.

## Palmarès

* 2005
** Vencedor d'una etapa del Gran Premi de Ringerike
* 2008
** Vencedor d'una etapa del Critèrium del Dauphiné Libéré
** Vencedor d'una etapa de la Volta a Àustria
* 2009
** 1r a la Japan Cup
* 2010
** Vencedor d'una etapa del Giro d'Itàlia
* 2011
** Vencedor de la classificació de la muntanya del Tour de Romandia
* 2012
** Vencedor del Premi de la combativitat al Tour de França
** Vencedor de la classificació de la muntanya de la Volta a Catalunya
* 2015
** Campió de Dinamarca en ruta

### Resultats al Tour de França

* 2009. 34è de la classificació general
* 2010. 69è de la classificació general
* 2011. 37è de la classificació general
* 2012. 14è de la classificació general. Vencedor del Premi de la combativitat
* 2016. 84è de la classificació general

### Resultats a la Volta a Espanya

* 2007. 19è de la classificació general
* 2011. 12è de la classificació general
* 2013. 18è de la classificació general
* 2014. 29è de la classificació general

### Resultats al Giro d'Itàlia

* 2008. 28è de la classificació general
* 2010. 27è de la classificació general. Vencedor d'una etapa
* 2014. No surt (12a etapa)

## Referències

* 1 2 Cope.es. «Fallece atropellado por un coche el exciclista danés Chris Anker Sorensen» (en castellà), 18-09-2021. [Consulta: 18 setembre 2021].
* ↑ «Chris Anker Sørensen stopper karrieren efter denne sæson» (en danès). sport.tv2.dk, 20-02-2018 [Consulta: 7 juliol 2018].
* ↑ «Chris Anker og Brian Nygaard til TV 2 SPORT» (en danès). sport.tv2.dk, 22-12-2016 [Consulta: 7 juliol 2018].
* ↑ «Chris Anker Sørensen er død efter ulykke - TV 2» (en danès). sport.tv2.dk, 18-09-2021.
* ↑ «Dramatisch nieuws in de rand van het WK wielrennen: Deense ex-prof Chris Anker Sørensen verongelukt in Zeebrugge» (en neerlandès). Het Laatste Nieuws, 18-09-2021.

## Enllaços externs

* Fitxa de Chris Anker Sørensen a sitiodeciclismo.net
# Chris Baldwin

Christopher "Chris" Baldwin (Chicago, 15 d'octubre de 1975) va ser un ciclista estatunidenc que fou professional de 1999 al 2013. Del seu palmarès destaquen dos Campionats nacionals en contrarellotge.

## Palmarès

* 1999
** Vencedor d'una etapa a la Volta a Guatemala
* 2001
** Vencedor de 2 etapes al Cascade Cycling Classic
* 2003
** Campió dels Estats Units en contrarellotge
** Vencedor d'una etapa al Tour de Beauce
** Vencedor d'una etapa al Fitchburg Longsjo Classic
** Vencedor d'una etapa al Tour de Toona
* 2004
** Vencedor d'una etapa al Cascade Cycling Classic
* 2005
** Campió dels Estats Units en contrarellotge
** Vencedor d'una etapa al Nature Valley Grand Prix
* 2006
** 1r al Tour de Gila i vencedor d'una etapa
** Vencedor d'una etapa al San Dimas Stage Race
** Vencedor d'una etapa al Tour de Utah
* 2009
** Vencedor d'una etapa al Mount Hood Cycling Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Solidaridad (municipi)

Solidaridad és un municipi de l'estat de Quintana Roo. Playa del Carmen és el cap de municipi i principal centre de població d'aquesta municipalitat. Aquest municipi es troba a la part sud de l'estat de Quintana Roo. Limita al nord amb els municipis de Solidaridad, al sud amb Felipe Carillo Puerto, a l'oest amb l'estat de Campeche i a l'est amb el Carib.

## Vegeu també

* Municipis de Quintana Roo

## Referències

* ↑ Municipio de Isla Mujeres Arxivat 2018-04-21 a Wayback Machine. INAFED, 2015.
Viccionari
# Castorama (equip ciclista)

L'equip Castorama va ser un equip ciclista francès que competí professionalment entre el 1990 i 1995. Va ser el successor de l'antic equip Système U.

## Principals resultats

* Critèrium Internacional: Laurent Fignon (1990)
* Tour de Flandes: Jacky Durand (1992)
* Tour de l'Avenir: Thomas Davy (1993), Emmanuel Magnien (1995)
* Clàssica de Sant Sebastià: Armand de las Cuevas (1994)

### A les grans voltes

* Volta a Espanya
** 0 participacions
** 0 victòries d'etapa:
* Tour de França
** 6 participacions (1990, 1991, 1992, 1993, 1994, 1995)
** 7 victòries d'etapa:
*** 1 el 1990: Thierry Marie
*** 2 el 1991: Thierry Marie (2)
*** 2 el 1992: Dominique Arnould, Thierry Marie
*** 1 el 1994: Jacky Durand
*** 1 el 1995: Jacky Durand
** 0 classificació secundària:
* Giro d'Itàlia
** 6 participacions (1990, 1991, 1992, 1993, 1994, 1995)
** 3 victòria d'etapa:
*** 2 el 1992: Thierry Marie, François Simon
*** 1 el 1994: Armand de las Cuevas

## Classificacions UCI

| Temporada | Classificació per equips | Millor ciclista en la classificació individual |
| 1995 | 16è | Armand de las Cuevas (60è) |

## Enllaços externs

* Plantilles a firstcycling.com Arxivat 2017-08-12 a Wayback Machine.
* Plantilles a memoire-du-cyclisme.eu
# Sistema de dos estats

En mecànica quàntica, un sistema de dos estats (també conegut com a sistema de dos nivells) és un sistema quàntic que pot existir en qualsevol superposició quàntica de dos estats quàntics independents (distingibles físicament). L'espai de Hilbert que descriu aquest sistema és bidimensional. Per tant, una base completa que abasta l'espai constarà de dos estats independents. Qualsevol sistema de dos estats també es pot veure com un qubit.
Els sistemes de dos estats són els sistemes quàntics més simples que tenen interès, ja que la dinàmica d'un sistema d'un estat és trivial (ja que no hi ha altres estats en què el sistema pugui existir). El marc matemàtic necessari per a l'anàlisi de sistemes de dos estats és el de les equacions diferencials lineals i l'àlgebra lineal d'espais bidimensionals. Com a resultat, la dinàmica d'un sistema de dos estats es pot resoldre analíticament sense cap aproximació. El comportament genèric del sistema és que l'amplitud de la funció d'ona oscil·la entre els dos estats.
Un exemple molt conegut de sistema de dos estats és el gir d'una partícula d'spin-1/2 com un electró, el espín del qual pot tenir valors + ħ /2 o − ħ /2, on ħ és la constant de Planck reduïda.
El sistema de dos estats no es pot utilitzar com a descripció d'absorció o decadència, perquè aquests processos requereixen l'acoblament a un continu. Aquests processos implicarien una decadència exponencial de les amplituds, però les solucions del sistema de dos estats són oscil·latòries.

## Evolució en un camp dependent del temps: ressonància magnètica nuclear

La ressonància magnètica nuclear (RMN) és un exemple important en la dinàmica de sistemes de dos estats perquè implica la solució exacta a un hamiltonià dependent del temps. El fenomen de RMN s'aconsegueix col·locant un nucli en un camp fort i estàtic B$_0$ (el "camp de retenció") i després aplicant un camp transversal feble B$_1$ que oscil·la a una certa radiofreqüència ω$_r$. De manera explícita, considereu una partícula d'spin-1/2 en un camp de retenció $B_{0}\mathbf {\hat {z}}$ i un camp transversal de rf B$_1$ que gira en el pla xy de manera dreta al voltant de B$_0$:
$\mathbf {B} ={\begin{pmatrix}B_{1}\cos \omega _{\mathrm {r} }t\\B_{1}\sin \omega _{\mathrm {r} }t\\B_{0}\end{pmatrix}}.$

## Referències

* ↑ Taylor, Joel. «The Quantum Coin: A Simple Look at the 2-State Quantum System» (en anglès). Scientific American, 26-02-2013. [Consulta: 24 abril 2023].
* ↑ Fitzpatrick, Richard. «12.2: Two-State System» (en anglès). LibreTexts - Physics, 24-09-2018. [Consulta: 24 abril 2023].
* ↑ «Postulates of QM and two-state systems» (en anglès). University of Colorado Boulder - Physics - College of Arts ans Sciences. [Consulta: 24 abril 2023].
* ↑ Jaffe, R. L. «Two State Systems» (en anglès). Physics 8.05. Massachusetts Institute of Technology, octubre 2003. [Consulta: 24 abril 2023].